
PËR SHPALLJEN PASURI KULTURORE TË DISA KALAVE DHE KËSHTJELLAVE

Në mbështetje të nenit 100 të Kushtetutës, të neneve 2,16 dhe 17 të ligjit nr.7867, datë 12.10.1994, “Për mbrojtjen e pasurisë kulturore, të luajtshme dhe të paluajtshme”, me propozimin e ministrit të Kulturës, Rinisë dhe Sporteve, Këshilli i Ministrave

V E N D O S I:

Shpallen pasuri kulturore:

1. Kalaja e Shkodrës
2. Kalaja e Lezhës
3. Kalaja e Krujës
4. Kalaja e Durrësit
5. Kalaja e Beratit
6. Kështjella e Gjirokastrës
7. Kështjella e Porto-Palermos
8. Kalaja e Himarës

2. Ngarkohet Ministria e Kulturës, Rinisë dhe Sporteve që, në bashkëpunim me Institutin e Monumenteve të Kulturës, me Agjencinë e Mbrojtjes së Mjedisit dhe me njësitë e qeverisjeve vendore në territoret e të cilave ndodhen objektet e përcaktuara në pikën 1, të bëjë, brenda 30 ditëve, përcaktimin e kufijve të zonave të mbrojtura.
3. Ngarkohet Ministria e Kulturës, Rinisë dhe Sporteve që, brenda numrit të përgjithshëm të punonjësve buxhetorë, të miratuar, të miratojë strukturat e administrimit të këtyre objekteve.
4. Ngarkohen Ministria e Kulturës, Rinisë dhe Sporteve dhe bashkitë përkatëse për zbatimin e këtij vendimi.
Ky vendim hyn në fuqi pas botimit në Fletoren Zyrtare.

